«Ոչ մեկի համար գաղտնիք չէ, որ դուք գործուղվել եք այս դատարան՝ «Սասնա ծռեր»-ի գործի այս մասը քննելու համար։ Ձեր նախագահությամբ դատարանի կազմի ձևավորումը չի բխում օրենքի հիման վրա ստեղծված դատարանի սկզբունքներից: Եվրոպական կոնվենցիայի վեցերորդ հոդվածի առաջին կետի ակնհայտ խախտումը քողարկվել է ձեզ Էրեբունու դատարան գործուղելու մասին դատարանների նախագահի խորհրդի որոշումով: Ձևավորվել է արտակարգ դատարան կոնկրետ այս գործը քննելու համար և դուք տվել եք ձեր համաձայնությունը: Այդ գործը ականապատում են բազմաթիվ խախտումներով՝ հեշտացնելով Եվրոպական դատարան բողոքարկելու հնարավորությունը: Դուք այս գործը պետք է վայր դնեք, որ այդ ապօրինությունը չշարունակվի»,- դիմելով դատավորին՝ ասել է ամբաստանյալ Սմբատ Բարսեղյանի պաշտպան Հայկ Ալումյանը` բացարկ հայտնելով դատավորին: